smcproject/ml-wiki-sentences huggingface dataset:
മുടിയേറ്റിൽ പ്രധാനമായും ആറ് കഥാപാത്രങ്ങളാണ് ഉള്ളത്.
ശിവൻ, നാരദൻ, കാളി, ദാരികൻ, ദാനവേന്ദ്രൻ, കൂളി,  എന്നിവരാണ്‌ കഥാപാത്രങ്ങൾ.
അലങ്കരിച്ച പന്തലിൽ പഞ്ചവർണപ്പൊടി കൊണ്ട്‌ ഭദ്രകാളിക്കളം വരയ്‌ക്കുന്നു.
കളം പൂജ, കളം പാട്ട്‌, താലപ്പൊലി, തിരിയുഴിച്ചിൽ എന്നിവയ്‌ക്കു ശേഷം കളം മായ്‌ക്കും.
അതു കഴിഞ്ഞാണ്‌ മുടിയേറ്റ്‌ തുടങ്ങുന്നത്‌.
ദാരികനെയും ദാനവേന്ദ്രനെയും കൊണ്ട്‌ ദേവന്മാർക്കും മനഷ്യർക്കുമുള്ള ബുദ്ധിമുട്ടുകൾ നാരദൻ ഭഗവാൻ ശിവനെ അറിയിക്കുന്നതോടെ മുടിയേറ്റ്‌ ആരംഭിക്കുന്നു.
തുടർന്ന്‌ ദാരികന്റെ പുറപ്പാടാണ്.
അസുരചക്രവർത്തിയായ ദാരികൻ തന്റെ ദുർഭരണം കാഴ്ചവെക്കുന്ന രംഗമാണിത്.
ദാരികൻ നാലു ദിക്കിനെയും ആധാരമാക്കി തന്നോട് യുദ്ധം ചെയ്യാൻ ആരെങ്കിലും ഉണ്ടോ എന്ന് വെല്ലുവിളിക്കുന്നു.
തുടർന്ന് ഭദ്രകാളിയുടെ പുറപ്പാടാണ്.
ദാരികവധത്തിനായ് ഭദ്രകാളി പോർക്കളത്തിലേക്ക് പാഞ്ഞടുക്കുകയും ദാരികനെ പോരിനുവിളിക്കുകയും ചെയ്യുന്നരംഗമാണിത്.
തുടർന്ന് കാളിയുടെ കലി ശമിപ്പികാനായി നന്ദികേശൻ വേഷമാറിവരുന്നതാണ് കോയിമ്പടനായർ.
സ്വയംപരിചയപ്പെടുത്തുകയും കൈലാസത്തിൽ നിന്നും യുദ്ധഭൂമിലേക്കുള്ള മാർഗ്ഗതടസങ്ങളെപറ്റി വിവരിക്കുകയും ചെയ്യുന്നു.
അതിനുശേഷം കുളി പുറപ്പാടാണ് ഹാസ്യകഥാപാത്രയ കുളി മക്കളെ മുലയൂട്ടിയും ചിരിപ്പിച്ചും രംഗം മനോഹരമാക്കുന്നു.
തുടർന്ന് കളിയും കുളിയും ദാരിക-ദാനവേദരന്മാരുമായി  അതിഘോരമായ യുദ്ധം നടക്കുന്നു കളിയുടെ വൈഭവത്തിൽ ദാരിക-ദാനവേദരന്മാർ പാതാളത്തിൽ പോയിഒളിക്കുന്നു ഈ സമയം പോർക്കലി ബാധിച്ച ഭദ്രകാളിയുടെ മുടിപിഴുതെടുത്തു കോയിമ്പടനായർ ആയുധം നിലത്തുകുത്തി കലിശമിപ്പിക്കുന്നു.
രാത്രിയിൽ മയായുദ്ധം ചെയ്യാൻ കഴിവുള്ള ദാരിക-ദാനവേദരന്മാർ രാത്രിയാകാൻ വേണ്ടികാത്തിരുന്നു.
അസുരന്റെ മനം തിരിച്ചറിഞ്ഞ ഭദ്രകാളി  തന്റെ നീണ്ടുചുരുണ്ട മുടിഅഴിച്ചിട്ടു സൂര്യാഭിംബം മറച്ചു ഇരുട്ടാക്കി.
രാത്രിയായെന്നു കരുതി മായായുദ്ധത്തിന് ഇറങ്ങിയ ദാരിക-ദാനവേദരന്മാരെ ഇരുട്ടുമാറ്റി വധിച്ചു ഭൂമിയുടെ ഭാരംതീർത്തു ഇത്രയും ഭാഗമാണ് മുടിയേറ്റ്.
ചെണ്ടയും ഇലത്താളവും ആണ് പ്രധാന  വാദ്യങ്ങൾ.
കൂടാതെ വീക്കൻചെണ്ടയും ഉപയോഗിക്കുന്നു.
നിലവിളക്ക് മാത്രമാണ് ദീപസം‌വിധാനമെങ്കിലും തീവെട്ടിയും പന്തങ്ങളും വെളിച്ചത്തിനായി ഉപയോഗിക്കുന്നു.
ചാക്യാർകൂത്തിനോടും കഥകളിയോടും ചില അംശങ്ങളിൽ സാമ്യമുള്ള ഇതിന്റെ പ്രധാന കേന്ദ്രങ്ങൾ തിരുവിതാംകൂറും കൊച്ചിയുമാണ് .
കേരളത്തിൽ ഏറ്റവും കൂടുതൽ മുടിയേറ്റ്‌ വഴിപാടായി നടത്തിവരുന്ന ഏക ക്ഷേത്രം കോട്ടയം ഏറ്റുമാനൂരിൽ നീണ്ടൂരിനടുത്തു സ്ഥിതിചെയ്യുന്ന ശ്രീ മൂഴിക്കുളങ്ങര ഭഗവതി ക്ഷേത്രം ആണ്.
ശങ്കരൻകുട്ടിമാരാർ സ്മാരക മുടിയേറ്റ് സംഘം കീഴില്ലം ആണ് വർഷങ്ങളായി ഇവിടെ മുടിയേറ്റ്‌ നടത്തിപ്പോരുന്നത് .
മൂവാറ്റുപുഴ വാരപ്പെട്ടി ശ്രീ എളങ്ങവത്ത് കാവിലെ മുടിയേറ്റും പ്രശസ്തമാണ് ഇവിടെ തിരുമടക്ക്‌(കോഴിപ്പിള്ളി, കോതമംഗലം)ശ്രീ ഭദ്ര കലാലയത്തിന്റെ നേതൃത്വത്തിൽ ആണ് നടത്തി പോരുന്നത് .
ഇത് കൂടാതെ തൊടുപുഴയ്ക്ക് അടുത്ത് പുരാതനമായ അറക്കുളത്ത് കാവ് ശ്രീ ഭദ്രകാളി ക്ഷേത്രത്തിൽ വർഷങ്ങളായി പുത്തൻകുരിശ് അപ്പുക്കുട്ടൻ മാരാരും സംഘവുമാണ് മുടിയേറ്റ് അവതരിപ്പിച്ച് വരുന്നത്.
അറക്കുളത്ത് കാവിന് സമീപം കുടയത്തൂർ മങ്കൊമ്പ് കാവിലും ഇപ്പോൾ ഉത്സവത്തോടനുബന്ധിച്ച് മുടിയേറ്റ് വഴിപാടായി നടത്തി വരുന്നു.
തൊടുപുഴ കുമാരമംഗലത്തെ വള്ളിയാനിക്കാട്ട് കാവ് ഭഗവതി ക്ഷേത്രത്തിലെ മുടിയേറ്റും പ്രസിദ്ധമാണ്.
കഥാപാത്രങ്ങൾക്ക്‌ മുഖത്ത്‌ ചമയവും കിരീടവും ഉടുത്തുകെട്ടും ഉണ്ട്‌.
അരിമാവും ചുണ്ണാമ്പും ചേർത്ത്‌ കാളിയുടെ മുഖത്ത്‌ ചുട്ടികുത്തുന്നു.
മരമോ ലോഹമോ കൊണ്ട്‌ ഉണ്ടാക്കിയ വലിയ കിരീടം (മുടി) കാളി തലയിൽ അണിയുന്നു.
മുടിയേറ്റ്‌ എന്ന്‌ പേരുണ്ടാകാനും കാരണം ഇതായിരിക്കാം എന്നു കരുതപ്പെടുന്നു.
നിലവിലുള്ള മുടിയേറ്റ് സംഘങ്ങൾ ശ്രീഭദ്ര  കലാലയ , തിരുമടക്ക്(കോഴിപ്പള്ളി) ശ്രീഭദ്ര മുടിയേറ്റ് സംഘം,  തിരുമറയൂർ ശങ്കരൻകുട്ടിമാരാർ സ്മാരക മുടിയേറ്റ് സംഘം,  കീഴില്ലം പാഴൂർ ദാമോദരമാരാർ നാരായണമാരാർ സ്മാരക ഗുരുകുലം, പാഴൂർ കുഞ്ഞൻ മാരാർ സ്മാരക മുടിയേറ്റ് ഗുരുകുലം, തിരുമറയൂർ ശ്രീഭദ്ര മുടിയേറ്റ് സംഘം കൊരട്ടി.
വാരണാട്ട് ശങ്കരനാരായണ കുറുപ്പ്, വാരണാട്ട് ഗോപാലകൃഷ്ണകുറുപ്പ്.
മടക്കിൽ ശ്രീഭദ്ര മുടിയേറ്റ് സംഘം, മഴുവന്നൂർ.
ശ്രീ ദുർഗ്ഗ കലാലയം, കുന്നയ്ക്കാൽ വാളകം ശ്രീരുദ്ര മുടിയേറ്റ് സംഘം, പുത്തൻകുരിശ്.
ചിത്രശാല അവലംബം പുറം കണ്ണികൾ https://www.facebook.com/Mudiyette/ http://www.facebook.com/Mudiyett http://www.facebook.com/MudiyettTroupKeezhillam http://mudiyettu.webs.com/ Archived 2021-03-01 at the Wayback Machine http://www.kalakeralam.com/visual/folkdance.htm Archived 2008-10-12 at the Wayback Machine മുടിയേറ്റ് - ഭക്ത്യനുഷ്ഠാന‌ങ്ങ‌ളുടെ വന്യമായ ചാരുത Mudiyett എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജ്യോതിർലിംഗങ്ങൾ ഇംഗ്ലീഷ് വിലാസം https://ml.wikipedia.org/wiki/Jyotirlinga സോമനാഥ് മല്ലികാർജ്ജുനം മഹാകാലേശ്വർ ഓംകാരേശ്വർ വൈദ്യനാഥ് ഭീമശങ്കരം രാമേശ്വരം നാഗേശ്വർ കാശിവിശ്വനാഥ് ത്രയംബകേശ്വർ കേദാർനാഥ് ഘൃഷ്ണേശ്വർ class=notpageimage| ദ്വാദശ ജ്യോതിർലിംഗ ക്ഷേത്രങ്ങളുടെ സ്ഥാനം
ശിവനെ ജ്യോതിർലിഗ രൂപത്തിൽ ആരാധിക്കുന്ന ഭാരതത്തിൽ ഉള്ള 12 ശിവ ക്ഷേത്രങ്ങളാണു ദ്വാദശ ജ്യോതിർലിംഗങ്ങൾ .
ഈ ക്ഷേത്രങ്ങൾ ഭാരതീയ സംസ്കാരവുമായി വളരെയധികം ബന്ധപ്പെട്ടിരിക്കുന്നു.
ഇതിൽ തെക്കെ അറ്റത്തുള്ളതു രാമേശ്വരവും വടക്കുള്ളതു കേദാർനാഥുമാണ്.
ഇവ ശൈവപുരാണങ്ങളുമായും ചരിത്രവുമായും അടുത്തുനിൽക്കുന്നു ജ്യോതിർലിഗ ക്ഷേത്രങ്ങൾ സോമനാഥൻ
ഈ ക്ഷേത്രം ഗുജറാത്തിലെ സൗരാഷ്ട്രയിലുള്ള പ്രഭാസ് പട്ടണത്തിൽ സ്ഥിതി ചെയ്യുന്നു.
ഈ ക്ഷേത്രം ഭാരതീയ സംസ്കാരത്തിൽ വളരെയധികം സ്വാധീനം ചെലുത്തിയിട്ടുണ്ട്.
മഹാകാലേശ്വരൻ
മഹാകാലേശ്വര ക്ഷേത്രം മദ്ധ്യപ്രദേശിലെ പുരാതന നഗരമായ അവന്തി അഥവാ ഉജ്ജെയിനിൽ സ്ഥിതി ചെയ്യുന്നു.
ഭീംശങ്കർ
ത്രിപുരാസുര വധവുമായി ബന്ധപ്പെട്ട ഈ ക്ഷേത്രം മഹാരാഷ്ട്രയിലെ പൂനക്കടുത്തുള്ള സഹ്യാദ്രി കുന്നുകളിൽ സ്ഥിതി ചെയ്യുന്നു.
ത്രയംബകേശ്വർ
മഹാരാഷ്ട്രയിലെ നാസിക്കിനടുത്താണു ഈ ക്ഷേത്രം സ്ഥിതി ചെയ്യുന്നത്.
ഗോദാവരി നദി ക്ഷേത്ര പരിസരത്തു നിന്നാണു ഉദ്ഭവിക്കുന്നതു.
രാമേശ്വർ
തമിഴ്നാടിനു തെക്കേ അറ്റത്തുള്ള രാമേശ്വര ദ്വീപിൽ സ്ഥിതി ചെയ്യുന്നു.
സേതുബന്ധനം ഇതിനടുത്താണു.
ഓംകാരേശ്വർ
മദ്ധ്യപ്രദേശിലെ നർമ്മദാ നദീ തീരത്തുള്ള ദ്വീപിൽ ഈ അമലേശ്വര ക്ഷേത്രം സ്ഥിതി ചെയ്യുന്നു.
വൈദ്യനാഥൻ
ജാർഖണ്ഡ് ദിയോഗാർഹിൽ ഈ പുരാതന ക്ഷേത്രം സ്ഥിതി ചെയ്യുന്നു.
മല്ലികാർജ്ജുനൻ
ആന്ധ്രാപ്രദേശിലെ കുർണൂൽ ജില്ലയിൽ കാണപ്പേടുന്ന ശ്രീ ശൈലം മല്ലികാർജ്ജുന ക്ഷേത്രം ശില്പ്പകലകൾ കൊണ്ട് പ്രസിദ്ധമാണു.
കേദാർനാഥ്
ഹിമാലയത്തിൽ മഞ്ഞിനാൽ മൂടി കാണപ്പെടുന്ന ഈ ക്ഷേത്രം വർഷത്തിൽ ആറു മാസം മാത്രമേ തറക്കുകയുള്ളു.
ഉത്തരാഖണ്ഢ് സംസ്ഥാനത്ത് സ്ഥിതി ചെയ്യുന്ന ക്ഷേത്രം നിർമ്മിച്ചത് ആദി ശങ്കരാചാര്യരാണു .
വിശ്വനാഥൻ
ജ്യോതിർലിംഗ ക്ഷേത്രങ്ങളിൽ ഏറ്റവും പ്രസിദ്ധം ഈ ക്ഷേത്രമാണു.
ഉത്തർപ്രദേശിലെ ബനാറസിൽ (കാശി / വാരണാസി) സ്ഥിതി ചെയ്യുന്നു.
നാഗേശ്വർ
ഗുജറാത്തിലെ ദ്വാരകക്ക് സമീപം സ്ഥിതി ചെയ്യുന്നു.
ഘൃഷ്ണേശ്വർ
മഹാരാഷ്ട്രയിലെ എല്ലോറ്ക്ക് സമീപം സ്ഥിതി ചെയ്യുന്നു.
ഒന്നാം നൂറ്റാണ്ടിൽ നിർമ്മിച്ച ശിലാലിഖിതങ്ങൾ ഇവിടെ കാണാം.
ദ്വാദശ ജ്യോതിർലിംഗ സ്തോത്രം
പന്ത്രണ്ട് ജ്യോതിർലിംഗങ്ങളെക്കുറിച്ചും അവയുടെ സ്ഥാനത്തെകുറിച്ചും പ്രതിപാദിക്കുന്ന സംസ്കൃത സ്തോത്രമാണ് ദ്വാദശ ജ്യോതിർലിംഗ സ്തോത്രം .
ആദിശങ്കരനാണ് ഇതിന്റെ കർത്താവ്.
ദേവനാഗിരിയിൽ:
सौराष्ट्रे सोमनाथं च श्रीशैले मल्लिकार्जुनम्।
उज्जयिन्यां महाकालमोङ्कारममलेश्वरम्॥
परल्यां वैद्यनाथं च डाकिन्यां भीमशङ्करम्।
सेतुबन्धे तु रामेशं नागेशं दारुकावने॥
वाराणस्यां तु विश्वेशं त्र्यम्बकं गौतमीतटे।
हिमालये तु केदारं घुश्मेशं च शिवालये॥
एतानि ज्योतिर्लिङ्गानि सायं प्रातः पठेन्नरः।
सप्तजन्मकृतं पापं स्मरणेन विनश्यति॥
एतेशां दर्शनादेव पातकं नैव तिष्ठति।
कर्मक्षयो भवेत्तस्य यस्य तुष्टो महेश्वराः॥
: द्वादश ज्योतिर्लिंग स्तोत्रम्
മലയാളത്തിൽ: സൗരാഷ്ട്രേ സോമനാഥം ച ശ്രീശൈലേ മല്ലികാർജുനം.
ഉജ്ജയിന്യാം മഹാകാലം ഓംകാരമമലേശ്വരം..
പരല്യാം വൈദ്യനാഥം ച ഡാകിന്യാം ഭീമശങ്കരം.
സേതുബന്ധേ തു രാമേശം നാഗേശം ദാരുകാവനേ..
വാരണസ്യാം തു വിശ്വേശം ത്ര്യംബകം ഗൗതമീതടേ.
ഹിമാലയേ തു കേദാരം ഘുഷ്മേശം ച ശിവാലയേ..
ഏതാനി ജ്യോതിർലിംഗാനി സായം പ്രാതഃ പഠേത് നരഃ.
സപ്തജന്മകൃതം പാപം സ്മരണേന വിനശ്യതി..
ഏതേശാം ദർശനാദേവ പാതകം നൈവ തിഷ്ഠതി.
കർമക്ഷയോ ഭവേത്തസ്യ യസ്യ തുഷ്ടോ മഹേശ്വരഃ..
ഇതി ദ്വാദശ ജ്യോതിർലിംഗസ്തോത്രം സംപൂർണ്ണം.
ചിത്രശാല ദ്വാദശജ്യോതിർ ലിംഗക്ഷേത്രങ്ങൾ സോമനാഥ് ശ്രീശൈലം മഹാകാലേശ്വർ ഓംകാരേശ്വർ കേദാർനാഥ് ഭീംശങ്കർ വിശ്വനാഥൻ ത്രയമ്പകേശ്വർ വൈദ്യനാഥൻ നാഗേശ്വർ രാമേശ്വർ ഗ്രിഷ്നേശ്വർ ഇതും കാണുക ശക്തി പീഠങ്ങൾ ഹിന്ദു ശിവൻ അവലംബം
പ്രമാടം ഇംഗ്ലീഷ് വിലാസം https://ml.wikipedia.org/wiki/Pramadom
കേരളത്തിൽ പത്തനംതിട്ട ജില്ലയിലെ ഒരു ഗ്രാമമാണ് പ്രമാടം .
പത്തനംതിട്ട നഗരത്തിൽനിന്നും നാല് കിലോമീറ്റർ തെക്കുമാറിയാണ് ഈ ഗ്രാമം നിലകൊള്ളുന്നത്.
പത്തനംതിട്ട ജില്ലയിലെ ഏക ഇൻഡോർ സ്റ്റേഡിയമായ രാജീവ് ഗാന്ധി ഇൻഡോർ സ്റ്റേഡിയം പ്രമാടത്താണ് സ്ഥിതി ചെയ്യുന്നത് .
രണ്ട് കോടി രൂപ മുതൽമുടക്കിൽ കേന്ദ്ര-സംസ്ഥാന സർക്കാരുകൾ സംയുക്തമായി നിർമ്മിച്ച ഈ സ്റ്റേഡിയം കോന്നി -പൂങ്കാവ് റോഡിനരികിലായി നിലകൊള്ളുന്നു.
2001 ലെ കാനേഷുമാരി പ്രകാരം ഇവിടുത്തെ ജനസംഖ്യ 16908 ആണ് .
ഇതിൽ 7996 പുരുഷന്മാരും 8912 സ്ത്രീകളുമുണ്ട്.
ഇത് കൂടി കാണുക പത്തനംതിട്ട വാഴമുട്ടം അച്ചൻകോവിലാർ അവലംബം
ഫെഡറൽ ബാങ്ക്
The Travancore Federal Bank its first Name company_name   = ഫെഡറൽ ബാങ്ക് ലിമിറ്റഡ്   |
 company_logo   = പ്രമാണം:Federal Bank Logo latest.jpg |
 company_type   = പബ്ലിക് ലിമിറ്റഡ് കമ്പനി |
 traded_as= എൻ.എസ്.ഇ.
: FEDERALBNK ബി.എസ്.ഇ.
: 500469 എൽ.എസ്.ഇ : FEDS | company_slogan = Your Perfect Banking Partner | ലോഗോ foundation     = Kochi , 1945 |
 location       = ആലുവ , കേരളം , ഇന്ത്യ |key_people     = എ പി ഹോത (ചെയർമാൻ), കെ വി എസ് മണിയൻ (എംഡി സി ഇ ഒ)| industry       = ബാങ്കിങ് and allied industries|
 products       = Loans, Savings|
 homepage       = Archived 2009-09-03 at the Wayback Machine
}} കേരളത്തിലെ ആലുവ ആസ്ഥാനമായി പ്രവർത്തിക്കുന്ന ഒരു സ്വകാര്യ ബാങ്കാണ്‌ ഫെഡറൽ ബാങ്ക് .
1945 - ലാണ് ബാങ്ക് ആരംഭം കുറിച്ചത്.
2025-ലെ കണക്കുകൾ പ്രകാരം ബാങ്കിന്‌ 1560 ശാഖകളും 2060 എ.ടി.എമ്മുകളും നിലവിലുണ്ട്.
1931 -ൽ മധ്യ തിരുവതാംകൂറിലെ തിരുവല്ലയിൽ രജിസ്റ്റർ ചെയ്യപ്പെട്ട ട്രാവൻകൂർ ഫെഡറൽബാങ്ക് എന്ന സ്ഥാപനം 1945 ൽ കെ.പി. ഹോർമിസ് ആലുവയിലേക്ക് മാറ്റി സ്ഥാപിച്ചു.
തുടർന്ന് 1947 -ൽ ഫെഡറൽ ബാങ്ക് എന്ന് പുനർനാമകരണം ചെയ്യപ്പെട്ടു.
1970-ൽ ഷെഡ്യൂൾഡ് ബാങ്ക് പദവി ലഭിച്ചു.
2006 -ൽ ഗണേഷ് ബാങ്ക് ഓഫ് കുറുന്ദ്വാഡ് എന്ന മഹാരാഷ്ട്ര അടിസ്ഥാനമായുള്ള സഹകരണ ബാങ്കിനെ ഏറ്റെടുത്തു പുറമെ നിന്നുള്ള കണ്ണികൾ ബാങ്കിന്റെ ഔദ്യോഗിക വെബ്‌സൈറ്റ് അവലംബം ↑
കോന്നി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Konni_Gramapanchayath കോന്നി അപരനാമം: കോന്നിയൂർ കോന്നി 9°14′28″N 76°52′42″E ﻿ / ﻿ 9.241038°N 76.878398°E ﻿ / 9.241038; 76.878398 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം കോന്നി ലോകസഭാ മണ്ഡലം പത്തനംതിട്ട ഭരണസ്ഥാപനങ്ങൾ പഞ്ചായത്ത് പ്രസിഡന്റ് ബ്ലോക്ക് പഞ്ചായത്ത് വൈസ് പ്രസിഡന്റ് സെക്രട്ടറി വിസ്തീർണ്ണം 41.45 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 27800 ജനസാന്ദ്രത 671 / ച.
മീ കോഡുകൾ • തപാൽ • ടെലിഫോൺ 689691 +0468 സമയമേഖല UTC +5:30 പ്രധാന ആകർഷണങ്ങൾ കോന്നി ആനക്കൂട്
പത്തനംതിട്ട ജില്ലയിലെ കോന്നി-താലൂക്കിൽ കോന്നി ബ്ളോക്കിലാണ് കോന്നി ഗ്രാമപഞ്ചായത്ത് സ്ഥിതി ചെയ്യുന്നത്.
കോന്നി വില്ലേജ് പൂർണ്ണമായും ഭാഗികമായി കോന്നിതാഴം , മലയാലപ്പുഴ , ഐരവൺ എന്നീ വില്ലേജുകളിലുമായി വ്യാപിച്ചുസ്ഥിതി ചെയ്യുന്ന ഗ്രാമപഞ്ചായത്താണ് കോന്നി .
കോന്നി താലൂക്ക് ആസ്ഥാനമായണ് കോന്നി.
ജില്ലാ ആസ്ഥാനത്തു നിന്നും 10 കിലോമീറ്റർ തെക്കുമാറി സ്ഥിതി ചെയ്യുന്ന കോന്നി 41.45 ചതുരശ്രകിലോമീറ്റർ വിസ്തൃതിയുള്ള സാമാന്യം വലിപ്പമുള്ള പഞ്ചായത്താണ്.
8-ാം നമ്പർ സ്റേറ്റ്ഹൈവേയായ പുനലൂർ - മൂവാറ്റുപുഴ റോഡ് കോന്നി പഞ്ചായത്തിലൂടെയാണ് കടന്നുപോകുന്നത്.
അച്ചൻകോവിലാറാണ് പഞ്ചായത്തിലൂടെയൊഴുകുന്ന പ്രധാന നദി .
പഞ്ചായത്തിന്റെ അതിരുകൾ തെക്കുഭാഗത്ത് അരുവാപ്പുലം പഞ്ചായത്തും വടക്കുഭാഗത്ത് പ്രമാടം , മലയാലപ്പുഴ പഞ്ചായത്തുകളും കിഴക്കുഭാഗത്ത് തണ്ണിത്തോട് , മലയാലപ്പുഴ പഞ്ചായത്തുകളും പടിഞ്ഞാറുഭാഗത്ത് പ്രമാടം പഞ്ചായത്തുമാണ്.
കോന്നി മുൻകാലത്ത് കോന്നിയൂരായിരുന്നു.
കോൻ-ടി-ഊർ എന്ന തമിഴുവാക്കിന്റെ അർത്ഥം രാജാവ് പാർക്കുന്ന ഗ്രാമം എന്നാണ്.
കോൻടിഊർ ലോപിച്ച് കോന്നിയൂരും തുടർന്ന് കോന്നിയുമായി.
കോന്നിയുടെ പുരാതനചരിത്രം പന്തളം , പന്തളംരാജവംശം എന്നിവയുടെ പൂർവ്വചരിത്രവുമായി അഭേദ്യമാംവിധം ബന്ധപ്പെട്ടുകിടക്കുന്നു.
കേരളത്തിന്റെ ഭൂപ്രകൃതിയനുസരിച്ച് മലനാടിന്റെ ഭാഗമാണ് കോന്നി.
ഉയർന്ന മലനിരകളും താഴ്ന്ന പാടശേഖരങ്ങളും പലയിടങ്ങളിലായുള്ള പാറക്കെട്ടുകളും ചതുപ്പുനിലങ്ങളും വനവിഭവങ്ങളും പ്രകൃതിരമണീയതയും കൊണ്ട് അനുഗൃഹീതമായ പ്രദേശമാണ് കോന്നിയൂർ.
അച്ചൻകോവിലാറിന്റെ ഇരുകരകളിലുമായി ഈ ഗ്രാമം സ്ഥിതി ചെയ്യുന്നു.
കേരളത്തിലെ പ്രധാനപ്പെട്ട രണ്ടു ആനപിടുത്തകേന്ദ്രങ്ങളിൽ ഒന്ന് കോന്നിയിലാണ് സ്ഥാപിതമായിരിക്കുന്നത്.
അവലംബം 1 2 3 2001-ലെ സെൻസസ് പ്രകാരം 1 2 3 4 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരള സർക്കാർ വെബ്സൈറ്റ്, കോന്നി ഗ്രാമപഞ്ചായത്ത് Archived 2016-03-04 at the Wayback Machine
വെമ്പായം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vembayam_Gramapanchayath
തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് വെമ്പായം .
കണക്കോടിനു സമീപം മുളംക്കാട്ടിൽ വേടർ രാജാവ് താമസിച്ചിരുന്നു എന്ന് വിശ്വസിച്ചു പോരുന്ന ഒരു കോട്ടയുടെ അവശിഷ്ടങ്ങൾ ഇപ്പോഴുമുണ്ട്.
പെരുംകൂർ വാർഡിൽ ചിറമുക്കിനു സമീപം ഈയം വെട്ടികൊടുത്തതിന്റെ അടയാളം വരുന്ന ടണൽ കാണാം സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
1912 നു മുമ്പ് കന്യാകുളങ്ങരയിൽ ഒന്ന് മുതൽ നാലുവരെ ഉള്ള മലയാളം പ്രൈമറി സ്കൂളായിരുന്നു ഏക വിദ്യാഭ്യാസ സ്ഥാപനം.
1930-ൽ കുറ്റിയാണി ദേശസേവിനി ഗ്രന്ഥശാല ഫാ.
ജോസഫ് തങ്കപ്പൻ പ്രസിഡന്റായി തെരഞ്ഞെടുത്തത്.
ശ്രീ നാരായണഗുരു, ശാന്തിക്കുന്ന് എന്നീ സ്ഥലത്ത് വന്നിരുന്നുവെന്നും അതു കൊണ്ട് ശാന്തിക്കുന്ന് എന്ന പേര് വരാനിടയായതെന്നും പറയപ്പെടുന്നു
മഹാത്മാ ഗാന്ധി വെമ്പായം പഞ്ചായത്തിലെ വെട്ടിനാട്‌ ഊരൂട്ടു മണ്ഡപത്തിൽ പദയാത്രക്കിടെ വിശ്രമിച്ചിരുന്നു.
അവിടെ ഗാന്ധി സ്മാരകം സ്ഥിതിചെയ്യുന്നു.
1952-ൽ നടന്ന പഞ്ചായത്ത് തെരഞ്ഞെടുപ്പിൽ എം. ഗോപാലപിള്ള ആദ്യത്തെ പഞ്ചായത്ത് പ്രസിഡന്റായി .
ഉയർന്ന പ്രദേശങ്ങളും, ചരിവു പ്രദേശങ്ങളും,.
താഴ്ന്ന സമതലങ്ങളും പാറക്കെട്ടുകളുമടങ്ങിയതാണ് ഈ പഞ്ചായത്തിലെ ഭൂപ്രകൃതി.
മണð ചേർന്ന മണ്ണ്, എക്കൽമണ്ണ്, ചരൽ കലർന്ന മണ്ണും ചെമ്മണ്ണും കരിമണ്ണും ആണ് പൊതുവെ കാണുന്ന മണ്ണിനങ്ങൾ.
തലക്കുളങ്ങൾ, ചിറകൾ, ചെറിയ തോടുകളും കുറച്ചു കുളങ്ങളും അടങ്ങിയതാണ് ഈ പഞ്ചായത്തിലെ ജലസ്രോതസ്സ്.
കുറ്റിയാണി ശ്രീധർമ്മ ശാസ്താ(വനശാസ്താ)ക്ഷേത്രം, ഗണപതിപാറ, വേറ്റിനാട് ഊരൂട്ടുമണ്ഡപം, തിട്ടയത്തുകോണം മാടൻ കാവ് ശ്രീ ദുർഗ്ഗാ ലക്ഷ്മീ ക്ഷേത്രം, കൈതക്കാട് ശ്രീ ധർമ്മ ശാസ്താ ക്ഷേത്രം, സിയോൺകുന്ന് പള്ളി, കന്യകുളങ്ങര ജുമാ അത്ത് പള്ളിയും നന്നാട്ടുക്കാവ്, ജുമാ അത്ത് പള്ളി, നന്നാട്ടുകാവ് കാല ഭൈരവ ഭൂതത്താൻ തമ്പുരാൻ ക്ഷേത്രം, കൊഞ്ചിറ മുടിപ്പുര ക്ഷേത്രം,ചീരാണിക്കര ആയിരവില്ലി തമ്പുരാൻ ക്ഷേത്രം, തേക്കട മാടൻനട ക്ഷേത്രം, ഈന്തിവിള ക്ഷേത്രം, CSI Church കുറ്റിയാണി,സെന്റ് പോൾസ് മലങ്കര സുറിയാനി കത്തോലിക്കാപ്പള്ളി കുറ്റിയാണി തുടങ്ങിയവയാണ് ഈ പഞ്ചായത്തിലെ പ്രസിദ്ധമായ ആരാധനാലയങ്ങൾ.
ഗ്രാമ പഞ്ചായത്ത് വാർഡുകൾ തീപ്പുകൽ നന്നാട്ടുകാവ് വഴക്കാട് കൊഞ്ചിറ കന്യാകുളങ്ങര കാരങ്കോട് ചീരാണിക്കര വെട്ടുപാറ തേക്കട ചിറമുക്ക് പെരുങ്കൂർ മൊട്ടമൂട് കണക്കോട് മുളങ്കാട് കുറ്റിയാണി പന്തലക്കോട് വേറ്റിനാട് നെടുവേലി വട്ടവിള മൈലാടുംമുകൾ അയിരൂപ്പാറ അവലംബം ↑ ↑ കേരള സർക്കാർ തദ്ദേശസ്വയം ഭരണ വകുപ്പ് (വെമ്പായം ഗ്രാമപഞ്ചായത്ത്)
യൂനോ (കാർഡ് ഗെയിം) ഇംഗ്ലീഷ് വിലാസം https://ml.wikipedia.org/wiki/Uno_(Card_Game)
Uno ( / ˈ uː n oʊ / ; എന്നത് ഇറ്റാലിയൻ അല്ലെങ്കിൽ സ്പാനിഷ് വാക്കാണ്. അർഥം ഒന്ന്).
ഇതൊരു അമേരിക്കൻ കാർഡ് ഗെയിം ആണ്.
1971 ൽ ഓഹിയോവിലെ മെർലി റോബിൻസ് ആണ് ഈ കളി വികസിപ്പിച്ചത്.
2 ആൾ മുതൽ 10 ആളുകൾക്ക് വരെ ഈ കളി കളിക്കാവുന്നതാണ്.
ഏഴ് വയസ്സുമുതലുള്ളവരാ‍ക്കാണ് ഈ കളി നിർദ്ദേശിക്കുന്നത്.
108 കാർഡുകളായിരിക്കും ഒരു സെറ്റിൽ ഉണ്ടാവുക.
അത് കശക്കി ഏഴ് എണ്ണം വീതം ഒരോരുത്തരുടെ മുന്നിൽ വെക്കുന്നു.
ഒരാളുടെ കയ്യിലെ കാർഡുകൾ മറ്റൊരാൾ കാണാത്തവിധം വേണം വിതരണം നടത്താൻ.........
ബാക്കിയുള്ള കാർഡ് സെറ്റ് മുഴുവൻ മേശപ്പുറത്ത് താലകീഴായി അടുക്കി വെക്കുന്നു.
അതിൽ നിന്നും ഒന്നെടുത്ത് മേശപ്പുറത്ത് തിരിച്ചു വെച്ചാണ് കളി ആരംഭിക്കുന്നത്.
ആദ്യം ഒരാൾ മേശപ്പുറത്ത് വെച്ച് കാർഡിലെ കളറിനോ അക്കത്തിനോ ചിഹ്നത്തിനോ സമാനമായ കാർഡ് വെക്കുന്നു.
അങ്ങനെ വെക്കാൻ ഇല്ലെങ്കിൽ ഒന്ന് അടുക്കി വെച്ചതിൽ നിന്നും ഒന്നും വലിക്കേണ്ടി വരും.
തുടർന്ന് നിയമമനുസരിച്ച് കളി പുരോഗമിക്കുകയും ആദ്യം കയ്യിലെ കാർഡുകൾ തിരുമ്പോൾ കളി അവസാനിക്കുകന്നു.
നിലവിൽ ഓരോരുത്തരിലും അവശേഷിച്ച കാർഡുകളുടെ മൂല്യം കൂട്ടിനോക്കി അവർക്ക് ലഭിച്ച സംഖ്യകളായി രേഖപ്പെടുത്തും.
പരമാവധി കുറയുകയാണ് വേണ്ടത്.
ഇങ്ങനെ തുടർന്നും കളി ആരംഭിക്കുകയും 500 എത്തുന്നവർ ആദ്യമാദ്യം കളിയിൽ നിന്ന് പുറത്തായി അവസാനം അവശേഷിക്കുന്ന ആൾ ജയിക്കുന്നു.
ഓഹിയോവിലെ ഒരു ബാർബർ ഷാപ്പ് ഉടമയായിരുന്ന മെർലി റോബിൻസ് ആണ് ഈ കളി കണ്ടുപിടിച്ചത്.
അദ്ദേഹം പൊതുവെ കാർഡ് കളിയിൽ തല്പരനായിരുന്നു.
1971 ൽ ഒരു ദിവസം യൂനോ എന്ന ആശയം മനസ്സിലുദിക്കുകയും കുടുംബത്തോടൊപ്പം ആ കളി ആരംഭിക്കുകയും ചെയ്തു.
പിന്നെ കൂട്ടുകാരിലേക്കും വ്യാപിച്ചു.
ആദ്യം സ്വന്തമായി ഈ കളി വിൽപന നടത്തിയിരുന്ന റോബിൻസ് പിന്നീട് പ്രാദേശിക വ്യവസായികൾക്കും അതിന് ശേഷം International Games Inc നും അവകാശം കൈമാറി.
1992 ൽ ഇത് അന്താരാഷ്ട്രതലങ്ങളിലേക്ക് കൂടുതൽ വ്യാപിച്ചു.
Official rules യൂനോ കാർഡുകൾ Card Effect when played from hand Effect as first discard Skip തൊട്ടടുത്ത ആൾക്ക് കളി നഷ്ടമാവുന്നു Player to dealer's left loses a turn Draw Two തൊട്ടടുത്ത ആൾ രണ്ട് കാർഡി വലിക്കേണ്ടി വരുന്നു.
Player to dealer's left draws two cards and loses a turn.
Reverse കളിയുടെ വിപരീത ദിശയിൽ കറങ്ങുന്നു.
Dealer plays first; play proceeds counterclockwise Wild Player declares next color to be matched (may be used on any turn even if the player has matching color) Player to dealer's left declares first color to be matched, then plays normally Wild Draw Four Player declares next color to be matched; next player in sequence draws four cards and loses a turn.
May be legally played only if the player has no cards of the current color; Wild cards and cards with the same number or symbol in a different color do not count.
Return card to deck, shuffle, flip top card to start discard pile കുറിപ്പുകൾ അവലംബം പുറം കണ്ണികൾ Official Mattel Uno site Uno Rules at UnoRules.com Uno Variations at UnoVariations.com Uno variants at pagat.com Uno News at Wonkavator Advanced UNO strategy at UNOtips.org Uno at BoardGameGeek BoardGameGeek
ഭാരതീയ സ്റ്റേറ്റ് ബാങ്ക്
ഭാരത സർക്കാർ പ്രമുഖ ഓഹരി ഉടമയായുള്ള ഒരു പൊതുമേഖലാ ധനകാര്യസ്ഥാപനമാണ്‌ സ്റ്റേറ്റ് ബാങ്ക് ഓഫ് ഇന്ത്യ (SBI).
ഇന്ത്യയിലെ ഏറ്റവും വലിയ ബാങ്കായ എസ്.ബി.ഐ., 1806 -ൽ 'ബാങ്ക് ഓഫ് കൽക്കട്ട' എന്ന പേരിൽ കൽക്കട്ടയിലാണ് സ്ഥാപിയ്ക്കപ്പെട്ടത്.
ശാഖകളുടെ എണ്ണത്തിൽ ലോകത്തെ രണ്ടാം സ്ഥാനത്തുള്ള എസ്.ബി.ഐ., ഇന്ത്യൻ ഉപഭൂഖണ്ഡത്തിലെ ഏറ്റവും പഴക്കം ചെന്ന ബാങ്കുകളിലൊന്നാണ്‌.
1806 ജൂൺ 2നു സ്ഥാപിതമായ 'ബാങ്ക് ഓഫ് കൽക്കട്ട'യിൽ നിന്നുമാണ് എസ്.ബി.ഐ യ്യുടെ വേരുകൾ തുടങ്ങുന്നത്.
1809 ജനുവരി 2നു ഇത് ബാങ്ക് ഓഫ് ബംഗാൾ ആയി മാറി.
1840 ഏപ്രിൽ തുടങ്ങിയ ബാങ്ക് ഓഫ് ബോംബെ,1843 ജൂലൈയിൽ ആരംഭിച്ച ബാങ്ക് ഓഫ് മദ്രാസ് എന്നിവ 1921 ജനുവരി 27നു ബാങ്ക് ഓഫ് ബംഗാളുമായി ലയിച്ച് ഇമ്പീരിയൽ ബാങ്ക് ഓഫ് ഇന്ത്യ രൂപം കൊണ്ടു.
1955 ജൂലൈ 1നു ഇമ്പീരിയൽ ബാങ്കിനെ ദേശസാൽക്കരിച്ച് സ്റ്റേറ്റ് ബാങ്ക് ഓഫ് ഇന്ത്യ എന്നു നാമകരണം ചെയ്തു.
സബ്സിഡീയറി ബാങ്കുകളുടെ നിയന്ത്രണം എസ്.ബി.ഐ ഏറ്റെടുത്തത് 1959-ൽ സർക്കാർ അവയെ ദേശസാൽക്കരിച്ചതോടുകൂടിയാണ്.
2017 ഏപ്രിൽ ഒന്നിന് ഭാരതീയ സ്റ്റേറ്റ് ബാങ്ക്,  അസോസിയേറ്റ് ബാങ്കുകളായ സ്റ്റേറ്റ് ബാങ്ക് ഓഫ് ഹൈദരാബാദ്, സ്റ്റേറ്റ് ബാങ്ക് ഓഫ് മൈസൂർ, സ്റ്റേറ്റ് ബാങ്ക് ഓഫ് പട്യാല, സ്റ്റേറ്റ് ബാങ്ക് ഓഫ് ട്രാവൻകൂർ കൂടാതെ  ഭാരതീയ മഹിളാ ബാങ്ക് എന്നിവയെ അതിൽ ലയിപ്പിച്ചു.
ഇത് ഇന്ത്യയിലെ ബാങ്കിങ് വ്യവസായത്തിൻറെ ചരിത്രത്തിലെ ആദ്യ വലിയ തോതിലുള്ള ഏകീകരണമാണ്.
ലയനശേഷം 33 ട്രില്യൺ വരുന്ന ബാലൻസ്‌ ഷീറ്റ്, 278,000 ജീവനക്കാർ, 420 ദശലക്ഷം ഉപഭോക്താക്കൾ, 24,000 ശാഖകളും 59,000 എടിഎമ്മുകൾ എന്നിവയുമായി ലോകത്തിലെ ഏറ്റവും വലിയ 50 ബാങ്കുകളിൽ ഒന്നായി.
2016 ലെ ലോകത്തിലെ ഏറ്റവും വലിയ കോർപ്പറേഷനുകളുടെ ഫോർച്യൂൺ ഗ്ലോബൽ 500 പട്ടികയിൽ 232 ആം സ്ഥാനത്താണ് ഭാരതീയ സ്റ്റേറ്റ് ബാങ്ക്.
ചരിത്രം 1806 : ജൂൺ 2-ന്‌ ബാങ്ക് ഓഫ് കൽക്കട്ട സ്ഥാപിതമായി.
1809 : ജനുവരി 2-ന്‌ ബാങ്ക് ഓഫ് കൽക്കട്ട , ബാങ്ക് ഓഫ് ബംഗാൾ എന്ന പേരു സ്വീകരിച്ചു.
1840 : ഏപ്രിൽ 15-ന്‌ പ്രഥമ ശാഖ, ബാങ്ക് ഓഫ് ബോംബെ മുംബൈയിൽ സ്ഥാപിച്ചു.
1843 : ജൂലൈ 1-ന്‌ രണ്ടാം ശാഖ, മദ്രാസിൽ , ബാങ്ക് ഓഫ് മദ്രാസ് എന്ന പേരിൽ.
സ്റ്റേറ്റ് ബാങ്കിന്റെ ആദ്യ മൂന്നു ശാഖകൾ, (കൽക്കട്ട, ബോംബെ, മദ്രാസ്), പ്രസിഡൻസി ബാങ്കുകൾ എന്നറിയപ്പെട്ടു.
1861 : ഇന്ത്യാ ഗവണ്മെന്ട് കടലാസു നാണയ(paper currency) വിനിമയത്തിനുള്ള അധികാരം,പ്രസിഡൻസി ബാങ്കുകൾക്കു മാത്രമായി പരിമിതപ്പെടുത്തി.
1921 : ജനുവരി 27-ന്‌ പ്രസിഡൻസി ബാങ്കുകൾ ലയിപ്പിച്ച്, ഗവണ്മെന്റിന്റെ ഉടമസ്ഥതയിൽ ഇമ്പീരിയൽ ബാങ്ക് ഓഫ് ഇന്ത്യ രൂപവത്കരിച്ചു.
പിന്നീട്, സെണ്ട്രൽ ബാങ്ക് ഓഫ് ഇന്ത്യയുടെ രൂപവത്കരണം വരെ പ്രസിഡെൻസി ബാങ്ക് ഭാരതത്തിലെ പ്രധാന ധനകാര്യസ്ഥാപനമായി തുടർന്നു.
1955 : ഏപ്രിൽ 30-ന്‌ ഇന്ത്യൻ പാർലമെന്റ് പാസ്സാക്കിയ നിയമപ്രകാരം ഇമ്പീരിയൽ ബാങ്കുകളെ റിസർവ്‌ ബാങ്ക്‌ ഓഫ് ഇന്ത്യയുടെ അധികാരപരിധിയിൽ ഉൾപ്പെടുത്തി.
60% ഓഹരികളുടെ ഉടമസ്ഥാവകഅശം റിസർവ്വ് ബാങ്ക് ഏറ്റെടുത്തു.
ജൂലൈ 1-ന്‌, ഇമ്പീരിയൽ ബാങ്ക് ഓഫ് ഇന്ത്യ സ്റ്റേറ്റ് ബാങ്ക് ഓഫ് ഇന്ത്യ എന്ന പേരു സ്വീകരിച്ചു.
1959 : ഇന്ത്യൻ ഗവണ്മെന്റിന്റെ സ്റ്റേറ്റ് ബാങ്ക്(സബ്സിഡിയറി) നിയമപ്രകാരം, എട്ട് സംസ്ഥാന ബാങ്കുകളുടെ ചുമതല എസ്.ബി.ഐയ്ക്കു കൈവന്നു.
1980കൾ : കേരളത്തിലെ കൊച്ചിൻ സ്റ്റേറ്റ് ബാങ്ക് സാമ്പത്തിക പ്രതിസന്ധി രൂക്ഷമായതിനെത്തുടർന്ന് സ്റ്റേറ്റ് ബാങ്കിൽ ലയിച്ചു.
2007 : ജനുവരി 29-ന്‌ എസ്.ബി.ഐയുടെ മുഴുവൻ ഓഹരികളും 355 ബില്യൻ രൂപയ്ക്ക് റിസർവ്വ് ബാങ്ക് ഏറ്റെടുത്തു.
2008 : മാർച്ച് 9 -ന്‌ കേന്ദ്ര ധനകാര്യ വകുപ്പു മന്ത്രി പി. ചിദംബരം അദ്ദേഹത്തിന്റെ ജന്മനാടായ പുതുവയലിൽ സ്റ്റേറ്റ് ബാങ്ക് ശാഖ ആരംഭിച്ചതോടു കൂടി 10,000 ശാഖകളുള്ള ലോകത്തെ രണ്ടാമത്തെ ബാങ്ക് എന്ന പദവി എസ്.ബി.ഐയ്ക്കു സ്വന്തമായി.
2017 : ഏപ്രിൽ ഒന്നിന് അസോസിയേറ്റ് ബാങ്കുകളായ സ്റ്റേറ്റ് ബാങ്ക് ഓഫ് ട്രാവൻകൂർ, സ്റ്റേറ്റ് ബാങ്ക് ഓഫ് ഹൈദരാബാദ്, സ്റ്റേറ്റ് ബാങ്ക് ഓഫ് മൈസൂർ, സ്റ്റേറ്റ് ബാങ്ക് ഓഫ് പട്യാല, ഭാരതീയ മഹിളാ ബാങ്ക് എന്നിവയെ എസ്.ബി.ഐയിൽ  ലയിപ്പിച്ചു.
സഹബാങ്കുകൾ സ്റ്റേറ്റ് ബാങ്ക് ഓഫ് ട്രാവൻകൂർ സ്റ്റേറ്റ് ബാങ്ക് ഓഫ് പട്യാല സ്റ്റേറ്റ് ബാങ്ക് ഓഫ് മൈസൂർ സ്റ്റേറ്റ് ബാങ്ക് ഓഫ് ഹൈദരാബാദ് സ്റ്റേറ്റ് ബാങ്ക് ഓഫ് ബിക്കാനെർ ആൻഡ്‌ ജെയ്പൂർ വിദേശ ശാഖകൾ
താഴെപ്പറയുന്ന രാജ്യങ്ങളിൽ എസ്.ബി.ഐയ്ക്ക് ശാഖകൾ ഉണ്ട്: ഇസ്റായേലിലെ ശാഖ ഓസ്ട്രേലിയ ബഹറിൻ ബംഗ്ലാദേശ് ബെൽജിയം കാനഡ ഫ്രാൻസ് ജെർമനി ഹോങ് കോങ് ഇസ്രായേൽ ജപ്പാൻ ചൈന മാലിദ്വീപ് സിംഗപ്പൂർ ദക്ഷിണാഫ്രിക്ക ശ്രീലങ്ക ഒമാൻ ഐക്യ അറബ് എമിരേറ്റുകൾ‌ ഇംഗ്ലണ്ട് അമേരിക്കൻ ഐക്യനാടുകൾ 10,000 ശാഖകൾ
ശാഖകളുടെ എണ്ണത്തിൽ 10,000 തികച്ച ഏക ഇന്ത്യൻ ബാങ്കാണ് സ്റ്റേറ്റ് ബാങ്ക് ഓഫ് ഇന്ത്യ .2008 മാർച്ച് 9നു തമിഴ്നാട്ടിലെ ശിവഗംഗ ജില്ലയിലുള്ള പുതുവയൻ ഗ്രാമത്തിലാണ് പതിനായിരാമത്തെ ശാഖ കേന്ദ്രമന്തൃി പി.ചിദംബരം ഉദ്ഘാടനം ചെയ്തത്.
ശാഖകളുടെ എണ്ണത്തിൽ നിലവിൽ ലോകത്ത് രണ്ടാം സ്ഥാനമാണ്  എസ്.ബി.ഐ ക്ക്.
ചൈനയിലെ ദി ഇൻഡസ്ട്രിയൽ ആൻഡ് കൊമേഴ്സിയൽ ബാങ്ക് ഓഫ് ചൈനയാണ് ഒന്നാമത്.
ലോകത്തിൽ ഏറ്റവും ലാഭത്തിൽ പ്രവർത്തിക്കുന്ന ബാങ്കും ഇതുതന്നെ.
പുറത്തേക്കുള്ള കണ്ണികൾ എസ്.ബി.ഐയുടെ പ്രധാന താൾ ഓൺലൈൻ ബാങ്ക് എസ്.ബി.ഐയുടെ ശാഖകൾ Archived 2008-04-11 at the Wayback Machine ഇടപാടുകൾ(വിദേശശാഖകൾ) എസ്.ബി.ഐ. നിയമം(SBI Act 1955)
↑ http://rbidocs.rbi.org.in/rdocs/content/PDFs/90028.pdf
ഭൂമിയുടെ അവകാശികൾ ഭൂമിയുടെ അവകാശികൾ എന്ന കൃതിയുടെ പുറംചട്ട
വൈക്കം മുഹമ്മദ് ബഷീറിന്റെ പ്രശസ്തമായ കഥകളിലൊന്നാണ് ഭൂമിയുടെ അവകാശികൾ .
എല്ലാ
ജീവികൾക്കും ഭൂമിയിൽ ഒരേ അവകാശമാണുള്ളത് എന്ന ആശയം ഈ കഥയിലൂടെ ഇദ്ദേഹം സരസമായി അവതരിപ്പിക്കുന്നു.
മനുഷ്യന് ഭൂമിയുടെ മേൽ അധികാരമുണ്ടെന്ന മിഥ്യാധാരണയുടെ പുറത്ത് ചെയ്തു കൂട്ടുന്ന അത്യാചാരങ്ങളോടുള്ള ബഷീറിന്റെ അതൃപ്തിയും ഈ കൃതിയിൽ ദർശിക്കാവുന്നതാണ്.
രണ്ടേക്കർ തെങ്ങിൻപറമ്പും അതിലൊരു വീടും സ്വന്തമാക്കിയ കഥാനായകൻ തേങ്ങാ വിൽപ്പനയിലൂടെ സാമ്പത്തിക ഭദ്രതയും മുള്ളുവേലിയുടെയും ഇരുമ്പു ഗേറ്റിന്റെയും 'ഷാൻ' എന്ന ഉശിരൻ നായയുടെയും പിൻബലത്തിൽ സുരക്ഷിതത്വവും ഉറപ്പിച്ചിരിക്കുന്ന വേളയിൽ അദ്ദേഹത്തെ അമ്പരപ്പിച്ചു കൊണ്ട് മുദ്രപ്പത്രങ്ങളിലൊന്നും ഒപ്പു വെക്കാത്തവരും മുള്ളുവേലികളെ മാനിക്കാത്തവരുമായ "ഒരു കൂട്ടർ" അധികാരത്തോടെ കടന്നു വരുന്നതാണ് കഥയുടെ തുടക്കം.
ക്ഷണിക്കപ്പെടാതെ ആഗതരാവുന്ന പക്ഷികളും ചിത്രശലഭങ്ങളും തുടങ്ങി ചിതലുകളും എലികളും കൊടിയ വിഷമുള്ള കരിന്തേളുകളുമടങ്ങിയ ഇക്കൂട്ടർ യഥാർത്ഥത്തിൽ ഭൂമിയുടെ അവകാശികൾ തന്നെയാണ് എന്നു അദ്ദേഹത്തിന് ബോധ്യമാവുന്നതാണ് കഥാസാരം.
ആദർശവാദിയായ കഥാനായകനും പ്രായോഗിക ചിന്താഗതിക്കാരിയായ അദ്ദേഹത്തിന്റെ ഭാര്യയും തമ്മിലുള്ള വാദപ്രതിവാദങ്ങളും നിരായുധനായിരിക്കുന്ന മനുഷ്യന്റെ നിസ്സഹായതയെക്കുറിച്ചുള്ള പരാമർശങ്ങളുമൊക്കെ ഈ കഥയെ കൂടുതൽ ഹൃദ്യമാക്കുന്നു.
സർവ്വചരാചരങ്ങളോടുമുള്ള വാത്സല്യവും കഥയുടെ ഓരോ മുക്കിലും മൂലയിലും നിറഞ്ഞു നില്കുന്ന്മുണ്ട്
ഈ കഥ തേന്മാവ് , നോട്ടിരട്ടിപ്പ് , മോഹഭംഗം , സ്വർണ്ണമാല തുടങ്ങിയ കഥകളോടൊപ്പം ഇതേ തലക്കെട്ടിലും ' നീലവെളിച്ച'വും മറ്റ് പ്രധാന കഥകളും എന്ന കഥാസമാഹാരത്തിലെ 12 കഥകളിലൊന്നായും ഡി.സി. ബുക്സ് പ്രസിദ്ധീകരിച്ചിട്ടുണ്ട്.
പോൾ മണലിൽ എഡിറ്റ് ചെയ്ത് ഒലിവ് പബ്ലിക്കേഷൻസ് പുറത്തിറക്കിയ ബഷീറിന്റെ ചെറുകഥകൾ -101 പഠനങ്ങൾ എന്ന കൃതിയിൽ  ഈ കഥയും പഠനവിധേയമാകുന്നുണ്ട്.
അവലംബം====== === ↑ ബഷീർ, ഭൂമിയുടെ അവകാശികൾ, ഡി.സി. ബുക്സ് , പന്ത്രണ്ടാം പതിപ്പ്, 2011 ജനുവരി ↑ ഭൂമിയുടെ അവകാശികൾ, പുഴ.
കോം ↑ ↑ ബഷീറിന്റെ ചെറുകഥകൾ -101 പഠനങ്ങൾ, മാധ്യമം വാർത്ത, 24 സെപ്റ്റംബർ 2010
കിം തായ്-റി
ഒരു ദക്ഷിണ കൊറിയൻ ചലച്ചിത്ര നടിയാണ് കിം തായ്-റി (ജനനം: ഏപ്രിൽ 24, 1990).
നിരൂപക പ്രശംസ നേടിയ ദി ഹാൻഡ്‌മെയിഡൻ (2016), ലിറ്റിൽ ഫോറസ്റ്റ് (2018), ചരിത്ര നാടകമായ മിസ്റ്റർ സൺഷൈൻ (2018) എന്നിവയിലെ പ്രധാന കഥാപാത്രത്തിലൂടെയാണ് അവർ ശ്രദ്ധിക്കപ്പെട്ടത്.
1990 ഏപ്രിൽ 24 ന് സിയോളിൽ ജനിച്ച കിം തായ്-റിയ്ക്ക് അവളെക്കാൾ രണ്ട് വയസ്സ് കൂടുതലുള്ള ഒരു സഹോദരനുണ്ട്.
കുട്ടിക്കാലത്ത് മുത്തശ്ശിയാണ് അവളെ വളർത്തിയത്.
യങ്‌ഷിൻ ഗേൾസ് ഹൈസ്‌കൂളിൽ നിന്ന് ബിരുദം നേടിയ ശേഷം 2008 മുതൽ 2012 വരെ ക്യുങ് ഹീ സർവകലാശാലയിൽ മീഡിയ കമ്മ്യൂണിക്കേഷൻ കോളേജിൽ ചേർന്നു.
കരിയർ 2010–2015: കാലത്തെ കരിയർ
2010 ലാണ് കിം തായ്-റി തന്റെ കരിയർ ആരംഭിച്ചത്.
കോളേജ് വിദ്യാഭ്യാസത്തോടൊപ്പം പാർട്ട് ടൈം ജോലിയും ചെയ്തു.
തിയേറ്റർ പ്രൊഡക്ഷനുകളിൽ പ്രത്യക്ഷപ്പെടുകയും ടിവി പരസ്യങ്ങളിലെ മോഡലാവുകയും ചെയ്തു.
ലൈറ്റിംഗ്, സൗണ്ട് തുടങ്ങിയ തിയറ്റർ കമ്പനിയിൽ ഒരു വർഷം സ്റ്റാഫ് അംഗമായി ജോലി ചെയ്ത ശേഷം പിന്നീട് അതിലെ ഔദ്യോഗിക അംഗമായി.
2012 സെപ്റ്റംബറിൽ അരങ്ങേറിയ നാടകത്തിലായിരുന്നു ആയിരുന്നു ആദ്യ ഘട്ടം.
പ്രധാന നടനായിരുന്ന കാങ് എ-സിമിന് വേദിയിൽ നിൽക്കാൻ കഴിയാത്ത സാഹചര്യത്തിൽ വേദിയിൽ പോകാൻ യാതൊരു അവസരവുമില്ലാത്ത ഒരു ബാൻഡ് നടനായിരുന്നു കിം തായ്-റി.
എന്നിരുന്നാലും, കാങ് എ-ഷിമിന്റെ ശുപാർശ പ്രകാരം അവൾ പ്രാക്ടീസ് റൂമിൽ ഒന്നര മണിക്കൂർ മോണോ-നാടകം അവതരിപ്പിച്ചു.
അത് ആസ്വദിച്ച സംവിധായകൻ കിം തായ്-റിക്ക് യഥാർത്ഥ വേദിയിൽ നിൽക്കാൻ അവസരം നൽകി.
അതിനുശേഷം പാൻസി, ആസ്കിംഗ് ലവ്,സ്റ്റിൽ മൈ ഹാർട്ട് തുടങ്ങിയ നാടകങ്ങളിൽ അഭിനയിച്ചുകൊണ്ട് അവർ തന്റെ കരിയർ കെട്ടിപ്പടുത്തു.2010 മുതൽ 2015 വരെ വിവിധ ഹ്രസ്വചിത്രങ്ങളായ സിറ്റിസൺ സോംബി, വാട്ട് ആർ യു ലുക്കിംഗ് അറ്റ് , ലോക്ക് ഔട്ട് "എന്നിവയിൽ അഭിനയിച്ചു.
2013 ൽ കിം തായ്-റി ഏകദേശം 43 മിനിറ്റ് ദൈർഘ്യമുള്ള മൂൺ യംഗ് എന്ന ഹ്രസ്വചിത്രം ചിത്രീകരിച്ചു.
ഇത് 2015 ൽ സിയോൾ സ്വതന്ത്ര ചലച്ചിത്രമേളയിൽ അരങ്ങേറി.
വിപുലീകരിച്ച പതിപ്പ് രണ്ട് വർഷത്തിന് ശേഷം നാടകീയമായി പുറത്തിറങ്ങി.
2016 - ഇതുവരെയുള്ള ഉയർന്ന റോളുകൾ